ΓΡΑΠΤΗ ΕΡΩΤΗΣΗ E-2601/02

υποβολή: Ilda Figueiredo (GUE/NGL) προς την Επιτροπή

(18 Σεπτεμβρίου 2002)

Θέμα: Κανονισμός σχετικά με τις διασυνοριακές πληρωμές σε ευρώ

Ο κανονισμός που αφορά τις διασυνοριακές πληρωμές σε ευρώ τέθηκε σε ισχύ την 1η Ιουλίου 2002, όπερ συνεπάγεται ότι οι πελάτες δεν θα οφείλουν να πληρώνουν για τις αναλήψεις ευρώ από τους αυτόματους διανεμητές χαρτονομισμάτων ή για την πληρωμή με πιστωτικές κάρτες μεγαλύτερα ποσά σε άλλα κράτη μέλη της ΕΕ από αυτά που πληρώνουν για τις ίδιεςπηρεσίες στη χώρα στην οποία διαμένουν. Η αρχή αυτή θα πρέπει, ως την 1η Ιουλίου 2003, να έχει επεκταθεί και στα τραπεζικά εμβάσματα.

Σύμφωνα με το με ημερομηνία 27 Ιουνίου (ΙΡ/02/941) ανακοινωθέν τύπου της Επιτροπής, αυτές οι νέες κοινοτικές διατάξεις θα έχουν ως αποτέλεσμα οι αναλήψεις χρημάτων στο εξωτερικό και οι πληρωμές με πιστωτικές κάρτες να καταστούν φθηνότερες,ποστηρίζοντας ότι οι αναλήψεις και οι πληρωμές εντός της χώρας είναι δωρεάν ενώ στο εξωτερικό στοιχίζουν, κατά μέσον όρο, 4 ευρώ. Πρόσφατα, στον πορτογαλικό και ξένο τύπο άρχισαν να εμφανίζονται παράπονα όχι μόνο σχετικά με την εφαρμογή της οδηγίας αλλά, επίσης, λόγω του γεγονότος ότι ορισμένες τράπεζες επέλεξαν να αυξήσουν το κόστος των πράξεων ανάληψης ή πληρωμής με κάρτα και στο εσωτερικό της χώρας. Αυτό συνεπάγεται ότι οι πελάτες καταλήγουν σήμερα να πληρώνουν περισσότερα. Είναι ανάγκη επίσης ναπενθυμίσουμε ότι, καθώς γίνονται απόπειρες για τηνποκατάσταση των πηγών εσόδων, συγκεκριμένα δε του συναλλαγματικού κέρδους, δημιουργήθηκαν ή αυξήθηκαν οι προμήθειες και τα άλλα τραπεζικά τέλη. Ήτοι, ένα από τα οφέλη του ενιαίου νομίσματος — η μείωση του κόστους των συναλλαγών — φαίνεται να μην έχει προκύψει.

Στο πλαίσιο αυτό, ζητώ τις ακόλουθες πληροφορίες:

- Είναι η Επιτροπή σε θέση να παράσχει στοιχεία σχετικά με την εξέλιξη, κατά την τελευταία δεκαετία, των προμηθειών και των άλλων τραπεζικών τελών για κάθε χώρα της ζώνης ευρώ·

- Επιβεβαιώνει ότι στην ευρωζώνη οι προμήθειες και τα λοιπά τραπεζικά τέλη βάινουν αυξανόμενα·

- Πώς αξιολογεί την εφαρμογή του κανονισμού του σχετικού με τις διασυνοριακές πληρωμές και τις προμήθειες και τέλη επί των εσωτερικών και διασυνοριακών πληρωμών·

Απάντηση του κ. Bolkestein εξ ονόματος της Επιτροπής

(31 Οκτωβρίου 2002)

Την 1η Ιουλίου 2002 τέθηκαν σε εφαρμογή οι διατάξεις για τις πιστωτικές κάρτες του κανονισμού (ΕΚ) αριθ. 2560/2001 του Ευρωπαϊκού Κοινοβουλίου και του Συμβουλίου της 19ης Δεκεμβρίου 2001 σχετικά με τις διασυνοριακές πληρωμές σε ευρώ(1). Η Επιτροπή, με βάση τις πληροφορίες που έχει στη διάθεσή της, θεωρεί ότι(2) οι διατάξεις αυτού του κανονισμού τέθηκαν σε εφαρμογή ικανοποιητικά, εκτός από ορισμένες εξαιρέσεις.

Η Επιτροπή δεν διαθέτει τράπεζα δεδομένων όσον αφορά την εξέλιξη των τιμών των τραπεζικώνπηρεσιών κατά τη διάρκεια των τελευταίων δέκα ετών για τα δώδεκα κράτη μέλη της ευρωζώνης. Ωστόσο, τούτη είχε την ευκαιρία να μελετήσει τις τιμές τωνπηρεσιών πληρωμής ορισμένων τραπεζών πριν και μετά την 1η Ιουλίου 2002. Από αυτές τις πληροφορίες προκύπτει σημαντική μείωση των κατακρατηθέντων εξόδων για τις διασυνοριακές πράξεις στην ευρωζώνη το οποία ευθυγραμμίζονται με τα έξοδα των καθαρά εθνικών πράξεων. Σε ορισμένες περιπτώσεις πραγματοποιήθηκε επανοργάνωση των τιμών η οποία μεταφράζεται σε αύξηση της τιμής ορισμένωνπηρεσιών που προσφέρουν ορισμένοι αυτόματοι διανομείς χαρτονομισμάτων. Όμως, οι περιπτώσεις αυτές είναι αριθμητικά περιορισμένες.

Η Επιτροπή, όπως προβλέπει ο κανονισμός, θα παρουσιάσει τον Ιούλιο 2004 έκθεση για την εφαρμογή του κανονισμού και ιδίως τις επιπτώσεις της στα έξοδα σχετικά με τις πληρωμές που πραγματοποιούνται στο εσωτερικό των κρατών μελών. Γι' αυτό τον σκοπό θ' αρχίσουν πολλές στατιστικές έρευνες.

(1) ΕΕ L 344 της 28.12.2001.

(2) Κατάσταση τον Σεπτέμβριο 2002.